

# Event Details

- **Event Name**: “ΠΑΣΧΑ στη Μεσσηνία – Χωριά Μαινάλου by Svoura”
- **Event Start and End Date**: Thu, 09 Apr, 2026 at 06:30 am – Mon, 13 Apr, 2026 at 10:00 pm (+03:00)
- **Event Description**: Αναχωρούμε τη Μεγάλη Πέμπτη 9 Απριλίου 2026 νωρίς το πρωί, από Θεσσαλονίκη (Βασιλικό Θέατρο &amp; One Salonica) με προορισμό την Κυπαρισσία Μεσσηνίας!
Στον δρόμο μας θα γίνουν στάσεις για ξεκούραση και WC σε όμορφα σημεία!

Για την προσέγγισή μας στην Πάτρα, θα επιβιβαστούμε στο καράβι του πορθμείου του Αντιρρίου και θα πλεύσουμε παράλληλα με την μεγαλύτερη καλωδιωτή γέφυρα της Ευρώπης, “Χαρίλαος Τρικούπης”, για να μάθουμε όλα τα μυστικά της κατασκευής της.

Συνεχίζουμε με προορισμό τον αρχαιολογικό  χώρο της Αρχαίας Ολυμπίας, το Αρχαιολογικό Μουσείο Ολυμπίας, το Μουσείο της Ιστορίας των Ολυμπιακών Αγώνων της Αρχαιότητας και το  Μουσείο της Ιστορίας των Ανασκαφών της Ολυμπίας. 
Θα υπάρχει χρόνος για καφέ στο Αναψυκτήριο.

Το απόγευμα θα φτάσουμε στην Κυπαρισσία, όπου θα διανυκτερεύσουμε για τα επόμενα 4 βράδια.
Θα τακτοποιηθούμε στα δύο ξενοδοχεία μας – “Kyparissia Beach Hotel” &amp; “Elegant Beach Hotel” και θα έχουμε ελεύθερο χρόνο να παρακολουθήσουμε την Ακολουθία της Σταύρωσης σε εκκλησία της Κυπαρισσίας.

Ελεύθερο βράδυ για ξεκούραση και φαγητό σε ένα από τα όμορφα ταβερνάκια που θα σας προτείνουμε.


Μεγάλη Παρασκευή, 10 Απριλίου 2026

Η μέρα μας θα ξεκινήσει με ένα ωραίο πρωινό στα ξενοδοχεία μας και θα συνεχιστεί με έναν δροσερό καφέ κάτω από τα πλατάνια….στην πλατεία της πανέμορφης Πύλου!

Θα φροντίσουμε να είμαστε στην Πύλο την ώρα της Αποκαθήλωσης, για όσους θέλουν να εκκλησιαστούνε στην Παναγία τη Μυρτιδιώτισσα, με τις πολλές καμάρες και λίγα μέτρα μακριά από την πλατεία. 

Στη συνέχεια θα επισκεφθούμε το κάστρο της Μεθώνης όπου θα μας μαγέψει το απέραντο γαλάζιο. Το κάστρο της Μεθώνης είναι ουσιαστικά μια καστροπολιτεία, από τα σημαντικότερες και ωραιότερες του Ελλαδικού χώρου. Χτίστηκε από τους Βενετούς όταν έγιναν κύριοι της πόλης το 1209. Είναι χτισμένο σε στρατηγική θέση, σε έναν βράχο που εισχωρεί στην θάλασσα και χωρίζεται από την ξηρά με τεχνητή τάφρο. 

Επιστρέφουμε το απογευματάκι για λίγη ξεκούραση και στην συνέχεια με ελεύθερο πρόγραμμα, θα παρακολουθήσουμε την περιφορά των επιταφίων και την συνάντηση αυτών στην κεντρική πλατεία της Κυπαρισσίας.


Μεγάλο Σάββατο, 11 Απριλίου 2026

Μέρα χαράς και ελπίδας ξημερώνει! Έχουμε πάρει ένα ελαφρύ πρωινό και μετά την πρώτη Ανάσταση, ξεκινάμε με το λεωφορείο μας να ..ανηφορίζουμε για τα χωριά του Μαινάλου!

Τα χωριά του Μαινάλου στην Αρκαδία αποτελούν έναν από τους δημοφιλέστερους ορεινούς προορισμούς στην Ελλάδα, γνωστά για την πέτρινη αρχιτεκτονική, την ιστορία και το ελατόδασος που τα περιβάλλει. Δημητσάνα, Στεμνίτσα, Βυτίνα, Λαγκάδια, Αλωνίσταινα και Μαγούλιανα είναι τα πιο γνωστά. 

Εμείς σε αυτό το ταξίδι μας θα εξερευνήσουμε τη Στεμνίτσα και τη Δημητσάνα, καθώς σύντομα θα επιστρέψουμε για πολλές ακόμα εμπειρίες σε αυτή την πανέμορφη περιοχή! 

Στεμνίτσα στα σλάβικα σημαίνει “τόπος σκιερός και δασώδης”. Στα 1.083 μέτρα πάνω από την θάλασσα είναι σκαρφαλωμένη η απολύτως πέτρινη Στεμνίτσα, μισοκρυμμένη ανάμεσα σε πλατάνια, καρυδιές και κερασιές. Στη μικρή της πλατεία θα απολαύσουμε τον καφέ μας αλλά εκεί θα συναντήσουμε και το πανύψηλο καμπαναριό του Ιερού Ναού Αγίου Γεωργίου. Τα λιθόκτιστα καλντερίμια της ανηφορίζουν περνώντας μέσα από ατμοσφαιρικές καμάρες, ενώ οι εξίσου πέτρινες βρύσες της αναβλύζουν κρυστάλλινο νερό στη σκιά αιωνόβιων πλατανιών. Μην παραλείψετε να γεμίσετε το παγούρι σας από μία τέτοια βρύση!

Θα τριγυρίσουμε στα πλακόστρωτα στενά του οικισμού ανηφορίζοντας προς την πιο γραφική συνοικία, γνωστή με την ονομασία Παλαμηδέικα. Στη διαδρομή τα μάτια μας θα κολλήσουν στις βιτρίνες πολλών καταστημάτων με χειροποίητα κοσμήματα για τα οποία το χωριό πραγματικά φημίζεται.

Επόμενη στάση μας η Σχολή Αργυροχρυσοχοΐας της Στεμνίτσας. που ιδρύθηκε τη δεκαετία του ΄70 από το Κέντρο Χειροτεχνίας. Σήμερα λειτουργεί ως επαγγελματικό Λύκειο και προσφέρει στον ελλαδικό χώρο άριστους τεχνίτες, συνεχιστές της μεγάλης παράδοσης. Στεγάζεται σε διώροφο παραδοσιακό κτίριο το οποίο κατασκευάστηκε το 1926 από ομογενείς της Αμερικής.

Ας ρίξουμε και μια ματιά στο Λαογραφικό Μουσείο, που στεγάζεται σε μία από τις ωραιότερες παλιές οικίες του χωριού, στο αρχοντικό Χατζή. Στόχος του Μουσείου είναι να προβάλει τη Στεμνιτσιώτικη τέχνη και τη κοινωνική της δομή σε Έλληνες και ξένους επισκέπτες.

Τελευταίος μας προορισμός, η Δημητσάνα, που είναι το περήφανο κεφαλοχώρι της Αρκαδίας. Από το 1978 έχει ανακηρυχθεί επίσημα Παραδοσιακός Οικισμός, Είναι χτισμένη σε υψόμετρο 946 μέτρων, με υπέροχη θέα στην πεδιάδα της Μεγαλόπολης και του Ταΰγετου. Το χωριό διακοσμούν τα δίπατα πέτρινα αρχοντικά, ανάμεσα στα οποία θα δούμε και την οικία του Πατριάρχη Γρηγορίου του Ε’ και του Μητροπολίτη Παλαιών Πατρών Γερμανού. 

Ο ρόλος του χωριού στην επανάσταση του 1821 υπήρξε εξαιρετικά καθοριστικός  ο Παπαφλέσσας πέρασε μία νύχτα στο περίφημο αρχοντικό του Κανέλου Δεληγιάννη. Μπορείτε να ακολουθήσετε τον ανηφορικό δρόμο προς την περιοχή με την ονομασία “Κάστρο” που ουσιαστικά αποτελεί την Ακρόπολη της αρχαίας Τεύθις.

Οργανωμένα θα επισκεφτούμε τη Βιβλιοθήκη της Σχολής της Δημητσάνας, όπου φιλοξενούνται περισσότερα από 35.000 βιβλία (εκκλησιαστικοί τόμοι, συγγράμματα και κάποιες σπανιότατες εκδόσεις). Εκεί θα δούμε και τη λάρνακα με τα οστά του Παλαιών Πατρών Γερμανού. 

Το Υπαίθριο Μουσείο Υδροκίνησης, στη Δημητσάνα, προβάλλει τη σημασία της υδροκίνησης στην παραδοσιακή κοινωνία. Σε μία απόσταση 2 χιλιομέτρων θα συνειδητοποιήσουμε πώς αυτό το πολύτιμο αγαθό “ευθύνεται” για την παραγωγή ποικίλων προϊόντων και πώς συνδέει την ιστορία και την καθημερινότητα της τοπικής κοινωνίας στο πέρασμα του χρόνου. 

Λίγο πριν καθίσουμε για φαγητό σε ένα από τα ταβερνάκια της πλατείας…θα ρίξουμε το βλέμμα μας στο θρυλικό ρολόι της Αγίας Κυριακής, ένα δώρο των παλιών κατοίκων του χωριού που μετανάστευσαν στην Αμερική και πιο συγκεκριμένα στη Νέα Υόρκη.

Αργά το απόγευμα επιστρέφουμε για ξεκούραση στην Κυπαρισσία. Δίνουμε ραντεβού στην εκκλησία για να γιορτάσουμε την Ανάσταση του Κυρίου και ακολουθεί το εορταστικό δείπνο μας με μαγειρίτσα, ποικιλία ψητών και κρασάκι σε εστιατόριο λίγα χιλιόμετρα μακριά από το ξενοδοχείο μας.


Κυριακή του Πάσχα, 12 Απριλίου 2026

Σήμερα βγάζουμε τα ρολόγια από τα χέρια μας και χαλαρώνουμε! 

Το πρωινό θα το εκμεταλλευτούμε για να ανακαλύψουμε το Κάστρο της Κυπαρισσίας και να απολαύσουμε ένα καφέ με θέα όλο το Ιόνιο Πέλαγος!

Στη συνέχεια θα έχουμε το πλούσιο εορταστικό μας γεύμα με ορεκτικά, σαλάτες, παραδοσιακό αρνί σούβλας, κοκορέτσι, κοντοσούβλι και κρασάκι σε εστιατόριο της περιοχής και το απόγευμα θα απολαύσουμε το ηλιοβασίλεμα στην παραλία της Κυπαρισσίας ή στην Καλαμάτα!


Δευτέρα του Πάσχα, 13 Απριλίου 2026

Οι γιορτινές μέρες τελειώνουν και ήρθε η ώρα να γυρίσουμε στην καθημερινότητά μας.

Παίρνοντας τον δρόμο της επιστροφής θα οδηγήσουμε πάνω από τη γέφυρα Ρίου- Αντιρρίου και θα απολαύσουμε το μεσημεριανό μας φαγητό στην Αμφιλοχία, σε παραθαλάσσια ταβέρνα.

Το βραδάκι θα φτάσουμε στη Θεσσαλονίκη, γεμάτοι όμορφες εικόνες και εμπειρίες που μοιραστήκαμε με τους παλιούς και καινούριους φίλους μας!


ΤΙΜΗ ΣΥΜΜΕΤΟΧΗΣ / άτομο σε δίκλινο δωμάτιο: 495€
ΕΠΙΒΑΡΥΝΣΗ ΜΟΝΟΚΛΙΝΟΥ: 200€
Λόγω περιορισμένου αριθμού δωματίων, όσοι ενδιαφέρεστε για μονόκλινο επικοινωνήστε μαζί μας το συντομότερο δυνατό.

ΣΤΗΝ ΤΙΜΗ ΣΥΜΠΕΡΙΛΑΜΒΑΝΟΝΤΑΙ:
- Μεταφορά με λεωφορείο και όλες οι ενδιάμεσες μετακινήσεις
- Τέσσερις (4) διανυκτερεύσεις στα "Kyparissia Beach Hotel” &amp; “Elegant Beach Hotel” στην Κυπαρισσία
- Τέλος ανθεκτικότητας/δωμάτιο/διανυκτέρευση
- Πρωινό καθημερινά
- Ακτοπλοϊκά εισιτήρια Ρίου – Αντιρρίου
- Ημερήσια εκδρομή σε Πύλο &amp; Μεθώνη
- Ημερήσια εκδρομή σε Στεμνίτσα &amp; Δημητσάνα
- Εισιτήριο &amp; ξενάγηση στο Μουσείο Υδροκίνησης στη Δημητσάνα
- Αναστάσιμο δείπνο με μαγειρίτσα, ψητά, σαλάτες &amp; κρασάκι
- Πλούσιο Πασχαλινό γεύμα με παραδοσιακό αρνί σούβλας, κοκορέτσι, κοντοσούβλι, σαλάτες, ορεκτικά και κρασάκι
- Έμπειρος τοπικός συνοδός στα χωριά του Μαινάλου
- 2 έμπειροι συνοδοί του γραφείου μας
- 2 εξοπλισμένα φαρμακεία εκδρομής
- Λήψη και διανομή φωτογραφιών
- Ασφάλεια αστικής ευθύνης
- Οργάνωση &amp; συντονισμός από το Svoura Traveller’s Club
- 6€ credits στην Svoura Member’s Card σας
- ΦΠΑ

ΤΡΟΠΟΣ ΚΡΑΤΗΣΗΣ:
Για κρατήσεις στέλνετε ονοματεπώνυμο, κινητό τηλέφωνο &amp; e-mail στο info@svoura.eu ή με μήνυμα στο messenger της σελίδας μας.

Αριθμός Μητρώου Τουριστικών Επιχειρήσεων:
ΜΗ.Τ.Ε : 01.02.Ε70.00.00313.01

Για οποιαδήποτε απορία ή διευκρίνιση μη διστάσετε να επικοινωνήσετε μαζί μας στο 6982 05 58 59 (10:00 – 18:00)

Εάν είναι η πρώτη σας εκδρομή μαζί μας, θα λάβετε δωρεάν την προσωπική Svoura Member’s Card με προνόμια για τις επόμενες εκδρομές σας!

***Η πολιτική ακυρώσεων του γραφείου μας είναι η εξής:
Επιστροφή ολόκληρου του χρηματικού ποσού για ακύρωση συμμετοχής από εσάς, μπορεί να γίνει μέχρι και 20 ημέρες πριν από την ημέρα έναρξης της εκδρομής. Επιστροφή 50% του χρηματικού ποσού (παρακράτηση 50%) για ακύρωση συμμετοχής μπορεί να γίνει μέχρι και 10 ημέρες πριν από την ημέρα έναρξης της εκδρομής. Σε διαφορετική περίπτωση δε γίνεται επιστροφή λόγω των προγραμματισμένων εξόδων της εκδρομής.
Παρόλα αυτά εάν οι θέσεις της εκδρομής καλυφθούν, θα σας γίνει επιστροφή χρημάτων στο 100%.

Join our Club και μην ξεχνάτε ποτέ:
Life is moments! Buy memories not things!!!
- **Event URL**: https://allevents.in/kalamata/ΠΑΣΧΑ-στη-Μεσσηνία-Χωριά-Μαινάλου-by-svoura/200029684239621
- **Event Categories**: 
- **Interested Audience**: 
  - total_interested_count: 409

## Ticket Details

- **Ticket URL**: http://facebook.com/200029684239621?utm_source=AllEvents.in&utm_medium=event-discovery-platform&utm_campaign=kalamata-events

## Event venue details

- **city**: Kalamata
- **state**: MS
- **country**: Greece
- **location**: Κυπαρισσία Μεσσηνίας
- **lat**: 37.251670157251
- **long**: 21.664669509466
- **full address**: Κυπαρισσία Μεσσηνίας, Κοκεβή Ευστάθιου 39, 245 00 Κυπαρισσία, Ελλάδα, Kalamata, Greece

## Event Organizer details

- **affiliate_id**: 2
- **organizer**: Svoura Traveller's Club (https://allevents.in/org/svoura-travellers-club/17044579)

## Event gallery

- **Alt text**: banner
  - **Image URL**: https://cdn-az.allevents.in/events4/banners/aa3cc2cc5a91f8209cd989146267c64e41d7526cee20dc970f3a8864acae0074-rimg-w1200-h771-dc494a47-gmir?v=1774124112
- **Alt text**: thumbnail
  - **Image URL**: https://cdn-az.allevents.in/events4/banners/58d7adf8838d19302c56b5149c5ef95a76ac1376915851dfc5b2201633c7b93e-rimg-w300-h300-dcfeac76-gmir?v=1774124113

## FAQs

- **Q**: When is the event happening?
  - **A:** Thu, 09 Apr, 2026 at 06:30 am (+03:00)
- **Q**: Where is the event happening?
  - **A:** Κυπαρισσία Μεσσηνίας, Κοκεβή Ευστάθιου 39, 245 00 Κυπαρισσία, Ελλάδα, Kalamata, Greece
- **Q**: Who is organizing the event?
  - **A:** Svoura Traveller's Club
- **Q**: What type of event is this?
- **Q**: Where can I find ticket details about “ΠΑΣΧΑ στη Μεσσηνία – Χωριά Μαινάλου by Svoura” ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "“ΠΑΣΧΑ στη Μεσσηνία – Χωριά Μαινάλου by Svoura”",
        "image": "https://cdn-az.allevents.in/events4/banners/aa3cc2cc5a91f8209cd989146267c64e41d7526cee20dc970f3a8864acae0074-rimg-w1200-h771-dc494a47-gmir?v=1774124112",
        "startDate": "2026-04-09T06:30:00+03:00",
        "endDate": "2026-04-13T22:00:00+03:00",
        "url": "https://allevents.in/kalamata/ΠΑΣΧΑ-στη-Μεσσηνία-Χωριά-Μαινάλου-by-svoura/200029684239621",
        "eventStatus": "https://schema.org/EventScheduled",
        "location": {
            "@type": "Place",
            "name": "Κυπαρισσία Μεσσηνίας",
            "address": {
                "@type": "PostalAddress",
                "streetAddress": "Κοκεβή Ευστάθιου 39, 245 00 Κυπαρισσία, Ελλάδα",
                "addressLocality": "Kalamata",
                "addressRegion": "MS",
                "addressCountry": "GR"
            },
            "geo": {
                "@type": "GeoCoordinates",
                "latitude": "37.251670157251",
                "longitude": "21.664669509466"
            }
        },
        "eventAttendanceMode": "https://schema.org/OfflineEventAttendanceMode",
        "description": "Αναχωρούμε τη Μεγάλη Πέμπτη 9 Απριλίου 2026 νωρίς το πρωί, από Θεσσαλονίκη (Βασιλικό Θέατρο & One Salonica) με προορισμό την Κυπαρισσία Μεσσηνίας!\nΣτον δρόμο μας θα γίνουν στάσεις για ξεκούραση και WC σε όμορφα σημεία!\n\nΓια την προσέγγισή μας στην Πάτρα, θα επιβιβαστούμε στο καράβι του πορθμείου",
        "organizer": [
            {
                "@type": "Organization",
                "name": "Svoura Travellers Club",
                "url": "https://allevents.in/org/svoura-travellers-club/17044579",
                "description": "Ημερήσιες εξορμήσεις, διήμερες & τριήμερες εκδρομές στη φύση γεμάτες με ξεχωριστές βιωματικές εμπειρίες!\nΜΗ.Τ.Ε : 01.02.Ε70.00.00313.01"
            }
        ]
    }
]
```